  Майя Бывальцева Вить школа пуктыны чаклало Удмуртиын 2018-тӥ арын. Ньыльзэ со пӧлысь ёросъёсын: Эгра каргуртын но Кез каргуртын 500 интылы, Сьӧлтаын 400 интылы но Дэри ёросысь Шор Постол гуртын 160 интылы. Витетӥез луоз Ижкарысь Берш урамын (1 сюрс 100 интылы). Россилэн азьмуртэзлэн Владимир Путинлэн Федерал Собранилы вазиськонэзъя со сярысь вераз элькунысь дышетонъя но тодосъя министр Алексей Шепталин. Удысэтлэн кивалтӥсез озьы ик вераз, 2017-тӥ арын куинь дышетсконниос пуктыны чакламын шуыса. Ижкарысь Прасовский пролкаын 825 интылы, Можгаын 825 интылы но Алнаш черкогуртын 500 интылы. Али соосты лэсьтон улэ интыосты дасяло. «Удмуртилэн тӧроеныз Александр Соловьёвен пуктэм ужпумез быдэстыса, 2016-тӥ арын элькун школаосын выль интыос кылдытонъя федерал программае пыриз. Со программа улсын Ижкарысь «Столичный» микрорайонын 825 интылы школа пуктыны кутскемын. Выль дышетсконние туала куронъёсты тупась тӥрлык пуктэмын луоз, со пӧлын дышетыны но визьноданы кулэез. Нырысетӥ дышетскисьёсты школа пумиталоз 2017-тӥ арын 1-тӥ куарусёнэ», — пусйиз Алексей Шепталин. Со сяна, Удмуртилэн кык ӵектосъёсыз федерал реестре пыризы. Соосын Марий Элысь но Татарстанысь дышетонъя но тодосъя министерствоос тунсыкъясько ни. Объектъёслы ужкагазъёсын вошъяськон федерал программа улсын мынэ. Федерал программая оглом 38 сюрс инты кылдытыны чакламын. Со пӧлысь 25 сюрсэз дышетсконниосты лэсьтон, быдэсак тупатъян но выльдон чотын. Министрлэн верамезъя, со вуж но куашкан калэ вуэм ваньзэ школаосты быдтыны но пиналъёсты одӥг сменае выжтыны луонлык сётоз. Тегъёс: Дышетон Ижкар ВладимирПутин Удмуртия пиналъёс школаос Дышетонъянонаукаяминистерство АлексейШепталин  